**Castres** (en occitano **Castras**) é un concello francés situado no departamento do Tarn e na rexión de Mediodía-Pireneos. Aquí naceu o líder socialista Jean Jaurès, e a cidade acolle un importante museo dedicado a Goya.

Xeografía
---------

Castras está situado nunha chaira ao pé dos montes graníticos do Sidobre e da Montaña Negra, a unha altitude de 172 m sobre o nivel do mar. Atópase a 45 km ao sueste de Albi e a 72 ao leste de Tolosa. A Castras crúzaa o río Agout, que é un afluente do Tarn.

Ten 98,17 km², cunha poboación de 43.000 habitantes, se ben na aglomeración urbana de Castras-Masamet chega a superar os sesenta milleiros de persoas, o que a converte na terceira concentración de xente dunha área eminentemente rural.

Historia
--------

A orixe toponímica da vila é ben clara e apunta, coma nos castros da cultura castrexa, á existencia dunha praza fortificada xa en tempo romano. Con todo, o primeiro dato de poboamento hai que remontalo á abadía que, como centro relixioso se constrúe en 647, e que no século IX torna un dos principais centros beneditinos da Occitania coa consagración de San Bieito. Castras e a súa abadía son un fito importante no Camiño de Santiago, pois é atravesado pola Vía Tolosana, e porque o templo garda supostamente as reliquias de San Vicente. Porén a abadía, e con ela Castras, entra en decadencia no século XI, candp en 1074 pasa a depender da abadía de San Vítor, en Marsella.

No século XII a familia Trencavel acorda en Castras un foro que lle permite levar a xurisdición da rexión dun xeito independente a través dun consello de notábeis. Pero a cruzada contra os albixenses puxo a súa independencia contra as cordas, e logo de ser tomada por Simón IV de Montfort, pasa a pertencer ao reino de Francia en 1271. En 1317 o papa Xoán XXII designa a Castras bispado, e así continuará ata a Revolución Francesa.

### O condado de Castras

En 1356, o rei Xoán II de Francia converteu o señorío de Castras en condado, pero ese aparente ascenso non impediu unha constante decadencia durante os séculos XIV e XV. Primeiro a peste negra entre 1347 e 1348, logo o Príncipe Negro de Inglaterra e os seus ataques de bandidaxe e a Guerra dos Cen Anos. En 1375 só vivían 4.000 persoas na vila, a metade do que no século anterior. Despois da confiscación das propiedades do duque de Nemours, a quen lle pertencía o condado, o rei Lois XI outorgoullo ao nobre italiano Boffillo del Giudice en 1476, pero corenta anos máis tarde, en 1519, unha disputa entre os seus descendentes e o monarca galo levou a Francisco I a integrar o condado directamente baixo a tutela da coroa (1519).

Entre 1530 e 1560 o protestantismo cativou os habitantes de Castras, que se converteron, e en 1575 a cidade pasa a pertencer ao rebelde exército protestante e de feito é unha das máis importantes vilas protestantes da metade meridional do reino de Francia. A capacidade comercial de Castras nesta época impulsou a súa economía, e conseguiu unha certa autonomía con respecto á coroa. Pero ese esplendor protestante remata co sitio a cidade de 1585, cometido por Henrique de Navarra e definitivamente coa expulsión extramuros dos protestantes en 1629 por orde do rei Lois XIII.

### Na Francia moderna e contemporánea

No século XVII Castras vive un novo período de rexurdimento. Logo da demolición das fortalezas por orde do monarca francés, a cidade expandiuse e o comercio e as actividades artesanais recibiron un forte impulso. As peles, o coiro e sobre todo a la rexurdiron, e tamén a cultura coa creación da Academia de Castres en 1648 e a fundación de numerosos conventos como consecuencia da acción contrarreformista. Ademais Castras foi designada sede do Tribunal do Edicto, unha corte especializada nos casos que afectaban a protestantes e que fora creada polo edicto de Nantes. En 1665 case a metade da poboación era protestante.

Nos seguintes anos, Castras sufrirá distintos golpes: primeiro o traslado do tribunal do Edicto a Castelnaudary, logo, a revogación do edicto de Nantes, que obrigou a moitos protestantes a exiliarse; posteriormente a peste de 1720 e un incendio que asolou a cidade en 1724. En 1758 Castras perdía o seu foro. En 1760, dous protestantes de Castras eran implicados no caso Sirven, acusados de asasinar a súa filla para evitar que se convertese ao catolicismo. Condenados a morte, foron finalmente absoltos grazas á acción de Voltaire en 1771.

A Revolución francesa supuxo un pau administrativo para Castras. O seu representante na Convención Nacional, o pastor Marc David Lasource opúxose a que os cregos católicos contrarios á Constitución Civil do clero fosen deportados á Güiana, e por esa razón foi guillotinado en outubro de 1793. O carácter conservador do clero na zona levou a administración a suprimir o bispado, e Castras pasou a pertencer á diocese de Albi. En 1797 perdeu ademais a prefectura que recibira en 1790, tamén en beneficio de Albi.

Porén, a economía da vila desenvolveuse rapidamente no século XIX: en 1815 instálase nela o primeiro muíño mecanizado de la, e empurra a industria téxtil, especializada en tecidos de luxo. En 1860 había 50 muíños de la na cidade, que empregaban a 3.000 persoas. Ao remate do século instaláronse na cidade industrias de construción mecánica, que lle permitiron a Castras converterse nun polo de fabricación militar na primeira guerra mundial. En 1865 chegou o tren a Castras, e contra a fin do século xa superaba a Albi por número de habitantes. Porén, a crise de téxtil do século XX e unha importante incomunicación por estrada foron razóns para un importante decline económico e poboacional da cidade.

Cultura e turismo
-----------------

Os dous puntos de interese máis importantes de Castras dende o punto de vista turístico son o Museo de Goya e o Museo de Jean Jaurès. O Museo de Goya é a segunda colección de pintura española de Francia despois da que se garda no Louvre, e constituíuse fundamentalmente a partir das achegas da familia do pintor local Marcel Briguiboul. Abriuse en 1840 e contén cadros de Francisco Pacheco, Diego Velázquez, Bartolomé Esteban Murillo, José de Ribera, Juan de Valdés Leal, Alonso Cano, e por suposto Francisco de Goya, de quen se gardan tres cadros e unha amplísima colección de gravados.

O museo de Jean Jaurès, dedicado a esta figura fundamental do socialismo francés, abriu en 1954 na casa natal do político, no centro da cidade. Ademais dos xa mencionados Lasource, Birguiboul e Jaurès, tamén naceu aquí o escritor Roger Peyrefitte, e faleceu na cidade o matemático Pierre de Fermat.

Entre os edificios relixiosos débese mencionar a igrexa de San Bieito, que foi no seu día a catedral de Castras, construída entre os séculos XVII e XVIII. O antigo pazo episcopal (XVII), obra do arquitecto Jules Hardouin-Mansart, o mesmo autor do castelo de Versalles e mais o xardín do bispado, tamén concibido polo mesmo xardineiro de Versalles (Le Nôtre), completan o conxunto. Na actualidade, o pazo episcopal é a sede da casa do concello. Finalmente, a torre románica de San Bieito é o vestixio que queda da abadía beneditina.

Tamén son dignos de mención un teatro rococó construído en 1904 e o Centro de arte contemporánea da cidade.

Véxase tamén
------------

### Cidades irmás

* Linares (España)
* Wakefield (Inglaterra)
* Butare (Ruanda)

### Ligazóns externas

* Web da cidade de Castres *(en francés)*.

| * v
* c
* e
Comunas do departamento de Tarn |
| --- |
| 
* Aguts
* Aiguefonde
* Alban
* Albi
* Albine
* Algans
* Almayrac
* Alos
* Amarens
* Ambialet
* Ambres
* Andillac
* Andouque
* Anglès
* Appelle
* Arfons
* Arifat
* Arthès
* Assac
* Aussac
* Aussillon
* Bannières
* Barre
* Beauvais-sur-Tescou
* Belcastel
* Bellegarde
* Belleserre
* Berlats
* Bernac
* Bertre
* Le Bez
* Blan
* Blaye-les-Mines
* Boissezon
* Bournazel
* Bout-du-Pont-de-Larn
* Brassac
* Brens
* Briatexte
* Brousse
* Broze
* Burlats
* Busque
* Cabanès
* Les Cabannes
* Cadalen
* Cadix
* Cagnac-les-Mines
* Cahuzac
* Cahuzac-sur-Vère
* Cambon
* Cambon-lès-Lavaur
* Cambounès
* Cambounet-sur-le-Sor
* Les Cammazes
* Campagnac
* Carbes
* Carlus
* Carmaux
* Castanet
* Castelnau-de-Brassac
* Castelnau-de-Lévis
* Castelnau-de-Montmiral
* Castres
* Caucalières
* Cestayrols
* Combefa
* Cordes-sur-Ciel
* Couffouleux
* Courris
* Crespin
* Crespinet
* Cunac
* Cuq
* Cuq-Toulza
* Curvalle
* Damiatte
* Dénat
* Donnazac
* Dourgne
* Le Dourn
* Durfort
* Escoussens
* Escroux
* Espérausses
* Fauch
* Faussergues
* Fayssac
* Fénols
* Ferrières
* Fiac
* Florentin
* Fraissines
* Frausseilles
* Le Fraysse
* Fréjairolles
* Fréjeville
* Gaillac
* Garrevaques
* Le Garric
* Garrigues
* Gijounet
* Giroussens
* Graulhet
* Grazac
* Itzac
* Jonquières
* Jouqueviel
* Labarthe-Bleys
* Labastide-de-Lévis
* Labastide-Dénat
* Labastide-Gabausse
* Labastide-Rouairoux
* Labastide-Saint-Georges
* Labessière-Candeil
* Laboulbène
* Laboutarie
* Labruguière
* Lacabarède
* Lacapelle-Pinet
* Lacapelle-Ségalar
* Lacaune
* Lacaze
* Lacougotte-Cadoul
* Lacroisille
* Lacrouzette
* Lagardiolle
* Lagarrigue
* Lagrave
* Guitalens-L'Albarède
* Lamillarié
* Lamontélarié
* Laparrouquial
* Larroque
* Lasfaillades
* Lasgraïsses
* Lautrec
* Lavaur
* Lédas-et-Penthiès
* Lempaut
* Lescout
* Lescure-d'Albigeois
* Lisle-sur-Tarn
* Livers-Cazelles
* Lombers
* Loubers
* Loupiac
* Lugan
* Magrin
* Mailhoc
* Le Margnès
* Marnaves
* Marsal
* Marssac-sur-Tarn
* Marzens
* Le Masnau-Massuguiès
* Massac-Séran
* Massaguel
* Massals
* Maurens-Scopont
* Mazamet
* Mézens
* Milhars
* Milhavet
* Miolles
* Mirandol-Bourgnounac
* Missècle
* Monestiés
* Montans
* Montauriol
* Montcabrier
* Montdragon
* Montdurausse
* Montels
* Montfa
* Montgaillard
* Montgey
* Montirat
* Montpinier
* Montredon-Labessonnié
* Mont-Roc
* Montrosier
* Montvalen
* Moularès
* Moulayrès
* Moulin-Mage
* Mouzens
* Mouzieys-Panens
* Mouzieys-Teulet
* Murat-sur-Vèbre
* Nages
* Navès
* Noailhac
* Noailles
* Orban
* Padiès
* Palleville
* Pampelonne
* Parisot
* Paulinet
* Payrin-Augmontel
* Péchaudier
* Penne
* Peyregoux
* Peyrole
* Pont-de-Larn
* Poudis
* Poulan-Pouzols
* Prades
* Pratviel
* Puéchoursi
* Puybegon
* Puycalvel
* Puycelsi
* Puygouzon
* Puylaurens
* Rabastens
* Rayssac
* Réalmont
* Le Rialet
* Le Riols
* Rivières
* Ronel
* Roquecourbe
* Roquemaure
* Roquevidal
* Rosières
* Rouairoux
* Rouffiac
* Roumégoux
* Roussayrolles
* Saint-Affrique-les-Montagnes
* Saint-Agnan
* Saint-Amancet
* Saint-Amans-Soult
* Saint-Amans-Valtoret
* Saint-André
* Saint-Antonin-de-Lacalm
* Saint-Avit
* Saint-Beauzile
* Saint-Benoît-de-Carmaux
* Saint-Christophe
* Saint-Cirgue
* Sainte-Cécile-du-Cayrou
* Sainte-Croix
* Sainte-Gemme
* Saint-Gauzens
* Saint-Genest-de-Contest
* Saint-Germain-des-Prés
* Saint-Germier
* Saint-Grégoire
* Saint-Jean-de-Marcel
* Saint-Jean-de-Rives
* Saint-Jean-de-Vals
* Saint-Juéry
* Saint-Julien-du-Puy
* Saint-Julien-Gaulène
* Saint-Lieux-Lafenasse
* Saint-Lieux-lès-Lavaur
* Saint-Marcel-Campes
* Saint-Martin-Laguépie
* Saint-Michel-de-Vax
* Saint-Michel-Labadié
* Saint-Paul-Cap-de-Joux
* Saint-Pierre-de-Trivisy
* Saint-Salvi-de-Carcavès
* Saint-Salvy-de-la-Balme
* Saint-Sernin-lès-Lavaur
* Saint-Sulpice
* Saint-Urcisse
* Saïx
* Saliès
* Salles
* Salvagnac
* Saussenac
* Sauveterre
* La Sauzière-Saint-Jean
* Le Ségur
* Sémalens
* Senaux
* Senouillac
* Le Séquestre
* Sérénac
* Serviès
* Sieurac
* Sorèze
* Soual
* Souel
* Taïx
* Tanus
* Tauriac
* Técou
* Teillet
* Terre-Clapier
* Terssac
* Teulat
* Teyssode
* Tonnac
* Le Travet
* Tréban
* Trébas
* Trévien
* Vabre
* Valderiès
* Valdurenque
* Valence-d'Albigeois
* Vaour
* Veilhes
* Vénès
* Verdalle
* Le Verdier
* Viane
* Vielmur-sur-Agout
* Vieux
* Villefranche-d'Albigeois
* Villeneuve-lès-Lavaur
* Villeneuve-sur-Vère
* Vindrac-Alayrac
* Le Vintrou
* Virac
* Viterbe
* Viviers-lès-Lavaur
* Viviers-lès-Montagnes

 |

|  |  |
| --- | --- |
| Control de autoridades | 
* Wd: Q188776
* WorldCat
* VIAF: 239213669
* BNF: 15277371p
* EBID: ID
* GEC: 0016339
* GeoNames: 6451369
* GND: 4085177-1
* LCCN: n50058601
* MusicBrainz: ID
* NKC: ge1066622
* OSM: 135627

 |